Birt þann 23. febrúar , 2012 | Höfundur : Nörd Norðursins PlayStation Vita er komin í verslanir Nýjasta handahelda leikjavélin frá Sony , undratækið og ofurgræjan PlayStation Vita , kom í evrópskar verslanir í gær . Sjö ár eru liðin frá útgáfu PlayStation Portalble ( eða PSP ) , fyrirrennara Vita , og er nýjasta vélin mun öflugri en sú gamla og býður upp á enn fleiri möguleika . Sena , umboðsaðili PlayStation á Íslandi , hefur sett upp sérstaka síðu sem er tileinkuð PlayStation Vita . Á síðunni er meðal annars talið upp hvað nýja leikjavélin inniheldur : Tvær myndavélar sem leikmenn geta notað til að draga raunverulegt umhverfi okkar inn í leikina ( augmented reality ) . 5 ″ OLEd snertiskjá sem skilar ótrúlegum gæðum leikjanna á einstakan hátt . Óhætt er að fullyrða að önnur eins gæði hafi ekki sést áður í lófatölvu . Snertiflötur skjásins er svo einstaklega nákvæmur og eykur enn á upplifunina . Snertiflöt aftan á tölvunni sem hefur áhrif í stýringu leikjanna . Þú getur til að mynda smellt fingrinum upp í hornið á snertifletinum til setja boltann í vinkilinn í Fifa 12 . GPS . Nú getur þú séð hverjir í kringum þig eru að spila á Vita tölvuna og spilað svo við þá í gegnum þráðlaust net eða 3G . Tengingu við Playstation 3 . Fjölmargir leikir eru þannig hannaðir að þú getur byrjað að spila þá á Playstation 3 tölvunni heima hjá þér og haldið svo áfram að spila þá í Vita hvar og hvenær sem þér hentar . Einnig geta Vita eigendur keppt við Playstation 3 eigendur í gegnum netið . Tveir analogue þumalpinnar . Hér er um algjöra byltingu að ræða en nú er loksins hægt að spila skot - og hasarleiki fullkomlega á tölvu sem hægt er að ferðast með .